
Subsemnatul, Benoni MORUZI, în calitate de inițiator al proiectului de hotărâre pentru aprobarea  ,, încadrării terenurilor amplasate în intravilan şi extravilan pe zone şi categorii de folosinţă, cu aplicabilitate în anul 2022” formulez prezentul


REFERAT DE APROBARE – ca instrument de prezentare și motivare


Propun, în condițiile legii, încadrarea terenurilor amplasate în intravilan şi extravilan pe zone şi categorii de folosinţă, cu aplicabilitate în anul 2022.
Cu privire la terenurile din intravilan, acestea sunt confirmate prin Planul Urbanistic General și prin Planurile Urbanistice Zonale aprobate de autoritățile publice locale.
Cu privire la încadrarea pe zone, s-a ținut seamă de categoriile de bonitate ale terenurilor amplasate în extravilan, în funcție de această încadrare s-au propus zonele pe extravilan. Pe intravilan, s-au avut în vedere următoarele criterii: drum modernizat versus drum nemodernizat; existența utilități publice, apă, canal, energie, iluminat public, salubrizare, etc, versus inexistența acestor utilități publice.
Cu privire la categoria de folosință a terenurilor, acestea sunt cele care reies din documentațiile cadastrale avizate de OCPI sau din actele de proprietate emise de autoritățile abilitate. Totodată, se are în vedere orice act administrativ de aprobare a schimbării categoriei de folosință a terenului.
Măsura este susținută consecvent de autoritățile publice locale de la nivelul comunei Aroneanu, ea fiind luată în aceleași condiții în ultimii 12 ani.

